CELEX: 62012CN0314
Language: sl
Date: 2012-06-29 00:00:00
Title: Zadeva C-314/12: Predlog za sprejetje predhodne odločbe, ki ga je vložilo Oberster Gerichtshof (Avstrija) 29. junija 2012 – UPC Telekabel Wien GmbH proti Constantin Film Verleih GmbH, Wega Filmproduktionsgesellschaft GmbH

6.10.2012   
            
            
               SL
            
            
               Uradni list Evropske unije
            
            
               C 303/12
            
         Predlog za sprejetje predhodne odločbe, ki ga je vložilo Oberster Gerichtshof (Avstrija) 29. junija 2012 – UPC Telekabel Wien GmbH proti Constantin Film Verleih GmbH, Wega Filmproduktionsgesellschaft GmbH
   (Zadeva C-314/12)
   2012/C 303/23
   Jezik postopka: nemščina
   
      Predložitveno sodišče
   
   Oberster Gerichtshof
   
      Stranke v postopku v glavni stvari
   
   
      Vlagateljica revizije in tožena stranka: UPC Telekabel Wien GmbH
   
      Nasprotni stranki v revizijskem postopku in tožeči stranki: Constantin Film Verleih GmbH, Wega Filmproduktionsgesellschaft GmbH
   
      Vprašanja za predhodno odločanje
   
   
               1.
            
            
               Ali je treba člen 8(3) Direktive 2001/29/ES (1) (Informacijska direktiva) razlagati tako, da oseba, ki brez soglasja imetnika pravice v internetu daje na voljo varovano vsebino (člen 3(2) Informacijske direktive), uporablja storitve ponudnika dostopa tistih oseb, ki dostopajo do teh varovanih vsebin?
            
         
               2.
            
            
               Če je treba na prvo vprašanje odgovoriti nikalno: Ali sta reproduciranje za zasebno uporabo (člen 5(2)(b) Informacijske direktive) ter prehodno in spremljevalno reproduciranje (člen 5(1) Informacijske direktive), dopustna le, če je bila predloga za reproduciranje zakonito reproducirana, distribuirana in dana na voljo javnosti?
            
         
               3.
            
            
               Če je treba na prvo ali drugo vprašanje odgovoriti pritrdilno in je zato proti ponudniku dostopa uporabnika treba izdati sodne odredbe na podlagi člena 8(3) Informacijske direktive: Ali je s pravom Unije, zlasti z zahtevanim tehtanjem temeljnih pravic udeležencev, združljivo to, da se ponudniku dostopa na splošno (torej brez odredbe natančnih ukrepov) prepove, da strankam omogoča dostop do nekega spletnega mesta, dokler je na njem izključno ali pretežno vsebina, ki se daje na voljo brez soglasja imetnikov pravic, 
                     če
                   se ponudnik dostopa prisilnim kaznim zaradi kršitve te prepovedi lahko izogne z dokazom, da je vsekakor uporabil vse ustrezne ukrepe?
            
         
               4.
            
            
               Če je treba na tretje vprašanje odgovoriti nikalno: Ali je s pravom Unije, zlasti z zahtevanim tehtanjem temeljnih pravic udeležencev, združljivo to, da se od ponudnika dostopa zahteva, da izvede določene ukrepe, s katerimi strankam oteži dostop do spletnega mesta z vsebino, ki je bila dana na voljo nezakonito, če ti ukrepi pomenijo znaten strošek, vendar jih je tudi brez posebnega tehničnega znanja mogoče zlahka obiti?
            
         
      (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL, posebna izdaja v slovenščini: poglavje 17, zvezek 1, str. 230)